**OBRAZLOŽENJE UZ POLUGODIŠNJI IZVJEŠTAJ**

**O IZVRŠENJU PRORAČUNA OPĆINE SVETI IVAN ŽABNO ZA RAZDOBLJE**

**01. SIJEČNJA DO 30. LIPNJA 2021. GODINE**

1. **PRAVNI OSNOV**

U skladu s odredbama članka 109. Zakona o proračunu („Narodne novine“ broj 87/08, 136/12 i 15/15) općinski načelnik podnosi predstavničkom tijelu na donošenje Polugodišnji izvještaj o izvršenju proračuna do 15. rujna tekuće proračunske godine. U skladu s odredbama članka 15. Pravilnika o polugodišnjem i godišnjem izvještaju o izvršenju proračuna (Narodne novine 24/13, 102/17, 1/20, 147/20) polugodišnji izvještaj o izvršenju proračuna sastavlja se za razdoblje od 1. siječnja do 30. lipnja tekuće proračunske godine. Polugodišnji izvještaj o izvršenju proračuna sadrži:

1. Opći dio Proračuna koji čini račun prihoda i rashoda i Račun financiranja na razini odjeljka ekonomske klasifikacije, prihode i rashode prema izvorima financiranja i rashode prema funkcijskoj klasifikaciji, sažetak sadrži i raspoloživa sredstva iz prethodnih godina;

2. Posebni dio proračuna sadrži izvršenje po organizacijskoj i programskoj klasifikaciji; 3. Izvještaj o zaduživanju na domaćem i stranom tržištu novca i kapitala; 4. Izvještaj o korištenju proračunske zalihe; 5. Izvještaj o danim državnim jamstvima i izdacima po državnim jamstvima; 6. Obrazloženje makroekonomskih pokazatelja; 7. obrazloženje ostvarenja prihoda i primitaka, rashoda i izdataka; 8. Deficit/suficit općeg proračuna. Polugodišnji izvještaj o izvršenju proračuna objavljuje se na internetskim stranicama jedinice lokalne i područne (regionalne) samouprave i službenom glasilu jedinice.

Polugodišnji izvještaj o izvršenju Proračuna Općine Sveti Ivan Žabno za 2021. godinu ujedno je i konsolidirani polugodišnji izvještaj o izvršenju proračuna u kojem su obuhvaćeni i svi prihodi i rashodi proračunskog korisnika Dječjeg vrtića Žabac.

1. **OBRAZLOŽENJE**

**OPĆI DIO**

* 1. **PRIHODI POSLOVANJA**

U prvom polugodištu ukupni prihodi i primici ostvareni su u iznosu 6.647.527,36 kuna što je 36,98 % godišnjeg plana prihoda za 2021. godinu. U odnosu na isto razdoblje prethodne proračunske godine ukupni prihodi ostvareni su u manjem iznosu za 4.635.783,03 kune. Veća razlika u odnosu na prethodno razdoblje proizašla je iz provođenja projekata izgradnje dječjeg vrtića i sanacije smetlišta Trema-Gmanje u 2020. godini. Pomoći temeljem prijenosa EU sredstava ostvarene su u šestomjesečnom razdoblju prošle godine.

Iskazani prihodi i primici podijeljeni su na prihode poslovanja ostvarene u razdoblju 1. siječnja do 30. lipnja u iznosu 6.539.841,66 kn što je 37,18% plana i prihode od prodaje nefinancijske imovine ostvarene u iznosu 107.685,70 kn ili 27,68% plana.

Prihode poslovanja čine prihodi od poreza (porez i prirez na dohodak, porezi na imovinu, porezi na robu i usluge). Najveći udio u ostvarenju prihoda i primitaka ima prihod od poreza i prireza na dohodak, u ostvarenom iznosu od 2.129.164,90 kn, ili 60,43% plana, porez i prirez na dohodak iskazuje smanjenje u odnosu na isto izvještajno razdoblje prethodne godine za 2.528.130,00 kuna. Razlog smanjenja je novonastala situacija s COVID-om 19. Do navedenog smanjenja sredstva od poreza na dohodak došlo je zbog promjene porezne politike Vlade, odnosno sada se sredstva fiskalnog izravnanja osiguravaju u državnom proračunu, a temeljem izmjene Zakona o porezu na dohodak, umjesto udjela od 17% koji se izdvaja iz poreza na dohodak, propisano je da se sredstva fiskalnog izravnanja osiguravaju u državnom proračunu, slijedom navedenog evidentiraju se kao tekuće pomoći iz državnog proračuna u okviru osnovnog računa 63311.

Porezi na imovinu ostvareni su sa 102,63%, odnosno 256.571,32 kn, odnose se na porez na kuće za odmor u iznosu 1.030,00 kuna, porez na promet nekretnina u iznosu 255.541,32 kune (povećana kupnja nekretnina u ovom razdoblju). Porezi na robu i usluge ostvareni u iznosu 10.429,24 kune ili 11,58% plana, obuhvaćaju porez na potrošnju koji je odnosu na prošlu godinu ostvaren u manjem iznosu za 23.938,46 kuna, zbog pandemije Covid-19, budući da ugostiteljski objekti nisu određeno vrijeme radili.

Pomoći iz inozemstva i od subjekata unutar općeg proračuna ostvarene su sa 3.411.196,80 kuna, a to su (pomoći proračunu iz drugih proračuna, pomoći od izvanproračunskih korisnika, pomoći proračunskim korisnicima iz proračuna koji im nije nadležan, pomoći iz državnog proračuna temeljem prijenosa EU sredstava).

Tekuće pomoći iz drugih proračuna u iznosu od 2.956.143,53 kuna odnose se na doznačena sredstva iz županijskog proračuna za održavanje lokalnih izbora u iznosu 164.675,63 kune i tekuće pomoći - kompenzacijske mjere iz državnog proračuna u iznosu 2.791.470,90 kuna. Kapitalne pomoći proračunu iz drugih proračuna ostvarene su za šestomjesečno razdoblje prethodne godine u iznosu od 127.225,00 kuna. Tekuće pomoći od izvanproračunskih korisnika planirane su sa 64.761,30 kn za 2021. godinu, a u ovom razdoblju je ostvareno 29.707,50 kuna od Hrvatskog zavoda za zapošljavanje za osobe na javnim radovima. Pomoći temeljem prijenosa EU sredstava ostvarene su u iznosu 298.117,77 kuna, a iznos od 259.439,50 kuna odnosi se na kapitalnu pomoć Agencije-potpora za lokalni razvoj, obnova doma Štefanci Ištoki, a iznos od 38.680,27 kuna odnosi se na završni ZNS za sanaciju smetlišta Trema-Gmanje.

Prihodi od imovine ( prihodi od financijske imovine, prihodi od nefinancijske imovine). Prihodi od financijske imovine odnose na prihode od zateznih kamata kod naplata ovrha. Prihodi od nefinancijske imovine odnose se na prihode od zakupa i iznajmljivanja imovine u iznosu 56.937,91 kunu, naknada za korištenje nefinancijske imovine u iznosu 1.223,09 kuna, ostali prihodi od nefinancijske imovine odnosno naknada za zadržavanje nezakonito izgrađenih zgrada u iznosu 6.985,43 kune. Prihodi od upravnih i administrativnih pristojbi, pristojbi po posebnim propisima i naknadama (upravne i administrativne pristojbe, prihodi po posebnim propisima, komunalni doprinosi i naknade). Od prihoda po posebnim propisima doprinos za šume ostvaren je sa 94.221,70 kuna, što je za 67.390,11 kn manje od ostvarenja prethodne godine. Vodni doprinos (8%) ostvaren je sa 1.549,29 kuna, ostali nespomenuti prihodi izvršeni su sa 225.646,65 kn. Veća razlika u odnosu na prethodnu godinu proizašla je iz sufinanciranja cijene usluge roditelja za dječji vrtić, odnosno to su vlastita i namjenska sredstva dječjeg vrtića koji je osnovan ove godine. Komunalni doprinosi i naknade izvršeni su sa 321.026,08 kuna što je u odnosu na razdoblje prethodne godine više za 115.985,47 kuna. Prihodi od prodaje proizvoda i robe te pruženih usluga ostvareni su sa 15.454,71 kunu, a odnose se na 10% nakade Hrvatskih voda za vođenje, naplatu i praćenje naknade za uređenje voda. Kazne, upravne mjere i ostali prihodi odnose se na troškove ovrha koji su uplaćeni u iznosu 5.624,19 kn. Prihodi od prodaje nefinancijske imovine (stanovi sa stanarskim pravom na dugoročnu otplatu i poljoprivredno zemljište izvršeni su sa 27.68% u ovom obračunskom razdoblju.

* 1. **RASHODI PRORAČUNA**

U prvom polugodištu 2021. godine ukupni rashodi i izdaci ostvareni su u iznosu 9.130.013,96 kuna što je 44,48% godišnjeg plana rashoda za 2021. godinu. U odnosu na isto razdoblje prethodne proračunske godine ukupni rashodi ostvareni su u manjem iznosu za

4.218.154,26 kuna najviše zbog projekata izgradnje vrtića i sanacije smetlišta koji su završeni u prethodnoj godini. Iskazani rashodi i izdaci podijeljeni su na rashode poslovanja ostvarene u razdoblju 1. siječnja do 30. lipnja u iznosu 4.870.980,74 kn što je 31,33 % plana i rashode za nabavu nefinancijske imovine ostvarene u iznosu 4.259.033,22 kn što je 44.48% plana.

Također prema Pravilniku o polugodišnjem i godišnjem izvještavanju Polugodišnji izvještaj sadrži prihode i rashode prema izvorima financiranja koji su izvršeni za prvo polugodište 2021. godine (Tablica 2.), te rashode prema funkcijskoj klasifikaciji Tablica 3.

B. Račun financiranja iskazan je u Tablici 4. prema ekonomskoj klasifikaciji te je izvršen sa 3.265.326,73 kune. Iznos se odnosi na financiranje školske sportske dvorane iz kredita OTP banke d.d. Split.

B. Račun financiranja prema izvorima financiranja prikazan je u Tablici 5.

Višak/manjak prihoda tekuće godine (period 01.siječanj-30.lipanj 2021.)

Višak prihoda za period od 01. siječnja do 30. lipnja tekuće godine iznosi 782.840,13 kune kao razlika između izvršenih prihoda u iznosu od 6.647.527,36 kuna i izvršenih rashoda u iznosu od 9.130.013,96 kuna, te primitaka od financijske imovine i zaduživanja u iznosu 3.265.326,73 kune.

**POSEBNI DIO**

U skladu s odredbama članka 6. Pravilnika o polugodišnjem i godišnjem izvještaju o izvršenju proračuna (u nastavku Pravilnik) posebni dio proračuna sadrži izvršenje rashoda po organizacijskoj i programskoj klasifikaciji. Ta izvršenja se iskazuju u tablicama i sadrže brojčanu oznaku i naziv razdjela i glave, izvorni plan za proračunsku godinu, izvršenje za izvještajno razdoblje, indeks izvršenja za izvještajno razdoblje u odnosu na plan za proračunsku godinu. U posebnom dijelu nije predviđeno ostvarenje raspoloživih sredstava iz prethodne godine.

Realizacija rashoda po organizacijskoj klasifikaciji prikazuje rashode prema organizaciji, odnosno rashode Općinskog vijeća i Jedinstvenog upravnog odjela i Dječjeg vrtića Žabac. Rashodi Općinskog vijeća izvršeni su sa 85.77% plana ili u iznosu od 382.793,45 kuna, a rashodi Jedinstvenog upravnog odjela izvršeni su sa 35,45% plana u iznosu od 8.747.220,51 kunu. Glava Jedinstveni upravni odjel izvršena je sa 34.86 % plana ili 8.139.529,63 kune, a Glava Dječji vrtić Žabac izvršena je sa 607.690,88 kuna.

U skladu s planom proračuna Općinsko vijeće i Jedinstveni upravni odjel nositelji su projekata i aktivnosti, te prate njihovu realizaciju i daju obrazloženje programa i postignutih rezultata kako slijedi u nastavku po programskoj klasifikaciji.

1. RAZDJEL 001 OPĆINSKO VIJEĆE

*1.1 Program 1000 Financiranje redovne djelatnosti*

Rashodi su predviđeni za provođenje programa rada Općinskog vijeća, planirani su u iznosu 446.325,83 kn, a u izvještajnom razdoblju 1. siječnja do 30. lipnja 2021. godine izvršeni su u iznosu 382.793,45 kn ili s 85,77% planiranog iznosa.

Ovaj program sastoji se od sljedećih aktivnosti/tekućih projekata:

-Aktivnost A100001 Materijalni rashodi u ostvarenom iznosu od 267.261,70 kn ili 97,78% planiranog iznosa odnosi se na troškove vijeća,održavanje sjednica Vijeća s ciljem donošenja akata bitnih za funkcioniranje i napredak Općine provođenjem projekata bitnih za razvoj. U navedenu aktivnost pripadaju i sredstva za održavanje lokalnih izbora.

-Aktivnost A100002 Političke stranke u ostvarenom iznosu od 8.364,00 kn, odnosno 26,97% plana odnosi se na isplatu političkim strankama odnosno vijećnicima (grupa birača) prema Odluci o financiranju političkih stranaka, ali do raspuštanja Vijeća 15. travnja 2021.

-Aktivnost A100005 Materijalni rashodi i rashodi za usluge ostvarena je u iznosu 28.283,00 kn ili 31,43% plana, odnosi se na intelektualne i osobne usluge – i to geodetsko katastarske usluge, premije osiguranja i usluge odvjetnika i pravnog savjetovanja; navedene usluge uključuju zastupanje općinskih interesa u cilju zaštite njezinih prava.

*1.2. Program 1002 Sufinanciranje športa, kulture i religije*

*-*Aktivnost A100009 Održavanje Svetoivanjskih dana izvršena je sa 78.884,70 kuna.

RAZDJEL 002 JEDINSTVENI UPRAVNI ODJEL

Rashodi su predviđeni za provođenje programa Jedinstvenog upravnog odjela.

*2.1.* *Program 1000 Financiranje redovne djelatnosti*

-Aktivnost A100004 Rashodi za zaposlene izvršena je u iznosu od 366.617,77 kn ili 37,06% plana, a odnosi se na bruto plaće za redovan rad i doprinose na plaće, službena putovanja i naknade za prijevoz na posao i s posla. Provedbom ovog programa osiguravanju se preduvjeti za obavljanje poslova lokalnog značaja kojima se neposredno ostvaruju potrebe građana što proizlaze iz samoupravnog djelokruga Općine. Pokazatelji za praćenje uspješnosti provedbe programa lokalna uprava (djelatnici) bili su: broj nacrta akta iz djelokruga upućenih Načelniku na donošenje, te prosječan broj zaposlenih.

-Aktivnost A100005 Materijalni rashodi i rashodi za usluge ostvarena je u iznosu 410.034,43 kuna ili 34,45% planiranih sredstava. Rashodi se odnose na troškove stručnog usavršavanja zaposlenika, uredskog materijala, energiju, materijal i dijelovi za tekuće i investicijsko održavanje, sitni inventar, usluge telefona, pošte i prijevoza, usluge tekućeg i investicijskog održavanja , usluge promidžbe i informiranja, komunalne usluge, intelektualne i osobne usluge, računalne usluge, ostale usluge,članarine, pristojbe i naknade,ostali nespomenuti rashodi poslovanja, bankarske usluge i usluge platnog prometa.

-Aktivnost A100008 Opremanje jedinstvenog upravnog odjela ima ostvarenje u iznosu 13.125,00 kuna ili 59,66%, iznos ostvarenja odnosi se na ulaganje u računalne programe prilikom uvođenja proračunskog korisnika dječjeg vrtića Žabac.

-Aktivnost A100009 Rashodi za zaposlene – javni radovi izvršena je u iznosu 33.062,59 kuna ili 51,05%, bespovratna sredstva za financiranje plaća i putnih troškova osobama primljenim na javne radove.

*2.2.Program 1000 Vodovod*

Program obuhvaća aktivnosti:

-Kapitalni projekt K100007 Pomoći Vodnim uslugama d.o.o. koji je ostvaren iznosom od 761.991,88 kuna ili 20,59% plana, a odnosi se na izgradnju vodoopskrbne mreže na lokaciji Sv. Ivan Žabno Jug-Brezovljani, Trema-Pintići,izgradnja magistralnog cjevovoda Đurđic-Trema, Cilj programa je opskrba stanovništva općine odgovarajućom količinom kvalitetne vode za piće, time i povećanje životnog standarda na području općine.

*2.3.-* *Program 1001 Izgradnja cesta*

Rashodi ovog programa su ostvareni u iznosu 1.312.147,60 kuna ili 68,32% plana. Program obuhvaća sljedeće aktivnosti:

-Aktivnost A100001 Modernizacija nerazvrstanih cesta na području općine Sveti Ivan Žabno izvršena je iznosom od 736.299,69 kuna, odnosi se na asfaltiranje nerazvrstanih cesta na području Novog Gloga (odvojak Krsnik, Keleković, Korpar, Đurinić, Futač, Kovačević, Predavec Križevački - odvojak Dreven, Lanišće – odvojak Čurdija, Rašćani, odvojak Kokotec, Podgajski, Mihin), asfaltiranje Ferenčići.

-Aktivnost A100002 Putna i kanalska mreža izvršena je sa 92.134,00 kuna ili 38,34%.

-Aktivnost A100003 Tekuće održavanje mostova izvršena je sa 8.772,85 kuna ili 14,56%.

-Aktivnost A100004 Sufinanciranje modernizacije lokalnih cesta izvršena je u iznosu 466.691,06 kuna, a odnosi se na pomoć Županijskoj upravi za ceste temeljem Sporazuma u sufinanciranju podloge za lokalnu cestu LC 26089 – Ruševac – Sveti Petar Čvrstec - Cepidlak, dionica dužine 1700 metara.

-Aktivnost A100005 Snimanje i ucrtavanje nerazvrstanih cesta imala je ostvarenje u iznosu 8.250,00 kuna.

Cilj ovog programa je poticanje rasta i društveno ekonomske održivosti kroz poboljšanje životnih uvjeta. Također smanjenje poteškoća ruralnog stanovništva naselja zbog udaljenosti od gospodarskih središta i usluga, sadržaja za slobodno vrijeme, ali i javne i gospodarske usluge koje pružaju okolna mjesta, gospodarsko oživljavanje područja navedenih naselja.

*2.4.Program1002 Izgradnja komunalne infrastrukture*

-Kapitalni projekt K100001: Kanalizacija nažalost nije imao izvršenja u ovom razdoblju.

-Tekući projekt: Financiranje izrade popratne dokumentacije za korištenje EU sredstava, ostvareno u izvještajnom razdoblju 1-6 2021. sa 41.553,00 kuna, a odnosi se na usluge vođenja projekta i izrade dokumentacije, odnosno provođenje nadzora na izgradnji Školske sportske dvorane Sveti Ivan Žabno. Cilj ovog programa je doprinijeti održivom razvoju općine.

*2.5. Program1003: Održavanje programa komunalne infrastrukture*

-Aktivnost A100001 Održavanje javne rasvjete izvršena je sa 415.037,37 kuna; aktivnost je financiranja iz izvora 4.1. Prihodi za posebne namjene. Pokazatelji uspješnosti na održavanju javne rasvjete su ažurna zamjena žarulja i popravci. Podizanje razine kvalitete života, zaštita i očuvanje prirodnih resursa (led rasvjeta).

-Aktivnost A100002 Održavanje javnih površina i odvoz smeća izvršena je sa 111.772,34 kune;

-Aktivnost A10004 Modernizacija nogostupa nije imala ostvarenja u šestomjesečnom razdoblju 2021.

-Aktivnost A100005 Održavanje nerazvrstanih cesta sadrži materijal i dijelove odnosno kamen i uslugu tekućeg i investicijskog održavanja, za razdoblje 1-6 2021. godine izvršeno je 53.753,91kunu.

*2.6. Program: Održavanje građevinskih objekata*

-Aktivnost 100001 Tekuće održavanje građevinskih objekata izvršena je sa 359.374,63 kune, odnosi se na održavanje domova i zgrada u vlasništvu općine. Cilj je poboljšanje komunalne infrastrukture tekućim i investicijskim održavanjem. Pokazatelj rezultata je broj održavanih građevinskih objekta na području općine.

-Aktivnost A100002 Aktivnost: Uređenje autobusnih stajališta izvršena je sa 4.950,00 kuna.

-Aktivnost: Legalizacija građevinskih objekata nije imala izvršenja u šestomjesečnom razdoblju.

*2.7. Program: Gradnja objekata u vlasništvu općine*

-T100005 Tekući projekt: Obnova društvenih domova u vlasništvu općine u ovom izvještajnom razdoblju ima ostvarenje od 65.147,33 kune.

*2.8. Program: Ostala kapitalna ulaganja*

*-*Kapitalni projekt: Otkup zemljišta nije imao ostvarenja u ovom razdoblju

*2.9. Program 1000 Geodetsko katastarska izmjera*

Ovaj program sastoji se od sljedećih aktivnosti:

-Aktivnost A100003 Sudske pristojbe izvršena je u iznosu 2.150,00 kuna.

*2.10. Program 1000 Školstvo sastoji se od sljedećih aktivnosti:*

*-*A100001 Aktivnost : Poklon paketi nisu imali izvršenja u šestomjesečnom razdoblju.

-Aktivnost A100002 Tekuće donacije školi nije imala ostvarenja u ovom razdoblju.

-Aktivnost A100004 Stipendije i školarine, pokazatelj uspješnosti je broj od 14 studenata kojima su se isplaćivale stipendije s ciljem pomoći daljnjem obrazovanju studenata Općine Sveti Ivan Žabno što je uvelike doprinos podizanju razine obrazovanja mještana. Ostvarenje iznosi 43.500,00 kn ili 48,33% plana za period 1-6 2021.;

-A100012 Aktivnost: Sufinanciranje udžbenika i ostalih dopunskih nastavnih sredstava odnosi se na radne bilježnice i likovne mape, pošto je RH preuzela financiranje udžbenika, no u ovom razdoblju nije bilo ostvarenja, budući da učenici kreću u 9. mjesecu u školu.

-K10003 Kapitalni projekt: Izgradnja školske sportske dvorane Sveti Ivan Žabno ima izvršenje u iznosu 3.223.773,73 kune.

-Tekući projekt T100001 Dječje igralište imao je izvršenje od 83.912,50 kuna u ovom razdoblju, a odnosi se na obnovu dječjih igrališta u Sv. Ivanu Žabnu, Kenđelovcu, Tremi Budilovo i Dvorišće. Značajni razvoj djetetovih sposobnosti u najranijoj dobi kao i doprinos zdravlju djece. **Igra** je izrazito važan dio **zdravog odrastanja**. Glavne aktivnosti djeteta, posebno u njegovoj najranijoj dobi, upravo se odvijaju kroz **igru**. Iz navedenog proizlazi da je značajna uloga lokalne zajednice u stvaranju sigurnih uvjeta za igru djece upravo u obnovama i opremi za dječja igrališta.

-Tekući projekt T100002 Naknada logopedu za rad s djecom ostvaren je u ovom izvještajnom razdoblju iznosom od 9.579,83 kn ili 95,80% plana. Tekući projekt je također pomoć O.Š. „Grigor Vitez“ Sveti Ivan Žabno, županijskom proračunskom korisniku, cilj ovog projekta je pomoći djeci s poremećajima govora, a pokazatelj uspješnosti je napredak u govoru djece s poteškoćama.

-T100003 Tekući projekt: Nagrade učenicima osnovne škole nije ostvaren u ovom razdoblju.

*2.12. Program 1001 Program predškolskog odgoja*

Pravni temelj je Zakon o predškolskom obrazovanju (Narodne novine“, broj 10/97, 107/07 i 94/13), Državni pedagoški standard predškolskog odgoja i naobrazbe, Programsko usmjerenje odgoja i obrazovanja predškolske djece. Cilj predškolskog odgoja je holističkim pristupom postići takvo okruženje koje će svojom kvalitetom osigurati optimalne uvjete življenja, učenja, odgoja i razvoja djece u predškolskoj ustanovi.

Rashodi programa ostvareni su u iznosu 204.812,31 kn ili 69,95% plana, a program se sastoji od sljedećih aktivnosti:

-Aktivnost A100001 Financiranje redovne djelatnost, odnosi se na plaću djelatnice male škole, naknadu za prijevoz, gdje je ostvarenje 61.775,87 kn ili 42,37 % plana.

-A100004 Aktivnost: Opremanje dječjeg vrtića nije imala ostvarenja u šestomjesečnom razdoblju.

-A100006 Aktivnost: Sredstva za osnivanje i početak rada javne ustanove Dječjeg vrtića Žabac imala je ostvarenje od 143.036,44 kune, budući da je vrtić u veljači počeo s radom.

- Cilj ovog programa je ostvarivanje i razvoj usluge stanovnika naselja općine Sveti Ivan Žabno kroz odgojno-obrazovnu djelatnost te s tim povezanu infrastrukturu ostvariti, organizirati i razvijati uslugu odgoja i obrazovanja za predškolce te time proširiti temeljne lokalne usluge za stanovnike Općine Sveti Ivan Žabno.

*2.13*. *Program 1002 Sufinanciranje športa kulture i religije*

Ovaj program obuhvaća sufinanciranje športa, kulture i religije i ostvaren je sa 118.494,05 kn, odnosno 9,57% plana. Sastoji se od aktivnosti:

-Aktivnost A100008 Etnografska zbirka, po ovoj aktivnosti nije bilo ostvarenja;

-Aktivnost A100010 Gradska knjižnica, odnosi se na sufinanciranje bibliobusa i iznos ostvarenja je 9.000,00 kn ili 50,00% plana;

-Aktivnost A1000013 Tekuće donacije vjerskim zajednicama obuhvaća donacije župama na području općine(vjerskim zajednicama) u općini Sveti Ivan Žabno, a ostvarenja u šestomjesečnom razdoblju nije bilo.

-A100015 Aktivnost : Gradski muzej Križevci-arheološka iskapanja nije imala ostvarenja u šestomjesečnom razdoblju.

-Aktivnost A100017 Sredstva za sport ostvarena je u iznosu 106.500,00 kuna. Sufinanciranje sportskih klubova temeljem provedenog natječaja.

-K100001 Kapitalni projekt: Kapitalne donacije vjerskim zajednicama izvršen je sa 2.994,05kuna.

*2.14. Program 1000 Sufinanciranje udruga*

-Aktivnost A100004 Sufinanciranje projekata i programa udruga-kultura nije imao izvršenja u navedenom razdoblju.

*2.15.Program 1004 Program potpora u obrazovanju*

-Aktivnost A100001 Sufinanciranje smještaja u vrtić izvršeno je sa 48.050,00 kuna. Uspješnost realizacije ovih ciljeva očituje se time što su u prethodnom periodu riješeni svi podnijeti zahtjevi za subvenciju boravka djece u predškolskim ustanovama te se uredno podmiruju odveze prema predškolskim ustanovama koje vrše usluge smještaja djece, što omogućuje pomoć roditeljima te ostanak mladih obitelji u općini.

*2.16. Program 1000 Programi socijalne skrbi i zdravstva*

Pravni temelj ovog programa je Zakon o socijalnoj skrbi („Narodne novine, broj 157/13 i 152/14, 99/15, 52/16, 16/17, 130/17, 98/19, 64/20 i 138/20) Plan javnih potreba u socijalnoj skrbi na području Općine Sveti Ivan Žabno za 2021. godinu, a sastoji se od sljedećih aktivnosti:

-Aktivnost A100001 Briga o starijim osobama i umirovljenicima izvršena je u iznosu 17.663,52 kn ili 50,00% ostvarenja, a odnosi se na sufinanciranje plaće geronto domaćice.

-Aktivnost A100002 Briga o socijalno ugroženim skupinama odnosi se na troškove stanovanja i troškove i jednokratnu pomoć obitelji slabijeg imovnog stanja, ostvarenje za 1-6 2021. godine je 7.500,00 kuna.

-Aktivnost A100006 Pomoć obiteljima i kućanstvima-ogrjev nije imala ostvarenja u navedenom razdoblju.

-Aktivnost A100007 Provođenje natalitetnih mjera izvršena je u iznosu 46.000,00 kn odnosno 65,71% planiranih sredstava, odnosi se na porodiljne naknade, po svakom rođenom djetetu isplaćuje se 2.000,00 kn, a prema Odluci Općinskog vijeća;

-Aktivnost A100008 Sufinanciranje zdravstvene zaštite odnosi se na plaćanje dežurstva ljekarni, te plaćanje brzih antigenskih testova za testiranje na COVID-19. Ostvarenje je u iznosu 9.573,10 kuna.

*2.17. Program1000 Program humanitarnih udruga*

Ovaj program izvršen je u iznosu 32.000,00 kn ili 39,97% plana, sastoji se od sljedećih aktivnosti:

-Aktivnost A10001 Ostale humanitarne aktivnosti izvršena je sa 30.000,00 kuna, a odnosi se na tekuće donacije Crvenom križu-zakonska obveza.

-Aktivnost A100002 Zaštita socijalno osjetljivih kategorija društva ostvarena je sa 2.000,00 kuna, doznačeno Udruzi osoba s invaliditetom, temeljem provedenog natječaja.

*2.18. Program 1000 Program zaštite od požara i spašavanje*

Cilj programa je zaštita stanovništava od požara i drugih nedaća, pokazatelj uspješnosti je kvalitetna opremljenost vatrogasnih društava na području općine, kao i spremnost te izvježbanost za gašenje požara.

Program je ostvaren u iznosu 109.000,00 kn ili 27,39% plana, a sastoji se od aktivnosti:

-Aktivnost A100001 Ostale tekuće donacije - VZ Sveti Ivan Žabno, ostvarenje je 100.000,00 kuna, a odnosi se na sredstva doznačena Vatrogasnoj zajednici, a prema Zakonu o vatrogastvu („Narodne novine“ broj 125/19)

-Aktivnost A100002 Civilna zaštita ostvarena je u iznosu 4.000,00 kuna;

-Aktivnost A100003 Financiranje Hrvatske gorske službe spašavanja, ostvarena je u iznosu 5.000,00 kuna.

-Aktivnost A100004: Plan zaštite od požara nije imala izvršenja u ovom razdoblju.

-Aktivnost A100005 Ostale tekuće donacije u naravi – vatrogasna oprema nije imala ostvarenja u prvom polugodištu 2021. godine.

*2.19*. *Program 1000 Program društveni domovi*

*-*A100002 Aktivnost: Rasvjeta u društvenim domovima izvršena je sa 29.580,11 kuna

-Aktivnost A100003 Tekuće i investicijsko održavanje društvenih domova, nije bilo ostvarenja u navedenom razdoblju.

*2.20. PROGRAM 1004 Program zaštita i zbrinjavanje životinja*

-Aktivnost A1000012: Higijeničarska služba i zaštita životinja ostvarena je sa 12.100,00 kuna u prvom polugodištu 2021. godine. Iznos se plaća Veterinarskoj stanici Križevci za čipiranje pasa i Koprivnici, za zbrinjavanje pasa lutalica. Uspješnost realizacije navedene aktivnosti definirana je provođenjem Odluke o komunalnom redu.

-Aktivnost 1000013: Program zaštite divljači izvršena je za prvo polugodište u iznosu 8.740,00 kuna, a odnosi se na provedbu programa zaštite divljači na području općine Sveti Ivan Žabno.

*2.21. Program 1012 Nabava opreme*

-Aktivnost A101202: Komunalna oprema za održavanje javnih povšina ostvarena je sa 150.000,00 kuna. Odnosi se na kupnju traktora Renault Trekker. Cilj je osiguravanje kvalitete čišćenja i održavanja javnih površina. Pokazatelj uspješnosti realizacije navedene aktivnosti je broj izvršenih usluga čišćenja i održavanja javnih površina, što je preduvjet za društveno-gospodarski razvoj.

*2.22. Program 1001 Zaštita okoliša*

Aktivnost: 100001 Nabava spremnika za odvojeno prikupljanje otpada izvršena je u iznosu 34.532,63 kuna budući da su nabavljena putem javnog natječaja 4 spremnika + žuti spremnici za plastiku, a općina sudjeluje u sufinanciranju 15%, dok Fond za zaštitu okoliša i energetsku učinkovitost sufinancira preostali dio.

**PRORAČUNSKI KORISNIK: DJEČJI VRTIĆ ŽABAC**

Namjenski prihodi Dječjeg vrtića Žabac izvršeni su u iznosu 211.865,00 kuna, a odnose se na prihode po posebnim propisima, odnosno sufinanciranje roditelja za smještaj djece u vrtić, iz kojih su financirani rashodi poslovanja u okviru razreda 3.

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Zaduživanje na domaćem tržištu putem dugoročnih kredita

- Kredit u iznosu od 7.500.000,00 kuna

Općina Sveti Ivan Žabno se u lipnju zadužila kod OTP banke d.d., Split u iznosu 7.500.000,00 kuna u 2020. godini, uz fiksnu kamatnu stopu 1,12% godišnje. Glavnica će se otplaćivati u ratama na rok otplate od 10 godina, otplata počinje u 2022. godini.

Dugoročni kredit koristi se za financiranje Kapitalnog projekta izgradnje „Školske sportske

dvorane Sveti Ivan Žabno“. U privitku obrazloženja tablica.

**STANJE NENAPLAĆENIH POTRAŽIVANJA:**

**OPĆINA SVETI IVAN ŽABNO-30.06.2021.:**

|  |  |  |
| --- | --- | --- |
| **Redni broj** | **Vrsta potraživanja** | **Svota u kn** |
| 1. | Ostala potraživanja | 50.000,00 |
| 2. | Dionice i udjeli u glavnici trgovačkih društava u javnom sektoru | 873.000,00 |
| 3. | Potraživanja za poreze | 426.793,26 |
| 4. | Potraživanja za prihode od imovine | 270.202,39 |
| 5. | Potraživanja za upravne i administrativne pristojbe, pristojbe po posebnim propisima i naknade | 1.694.365,11 |
| 6. | Potraživanja za prihode od prodaje proizvoda i robe te pruženih usluga | 1.735,97 |
| 8. | Potraživanja za kazne i upravne mjere te ostale prihode | 79.062,56 |
| 9. | Potraživanja od prodaje neproizvedene dugotrajne imovine | 218.187,52 |

10. Potraživanja od prodaje proizvedene dugotrajne imovine 49.799,49

**UKUPNO: 3.663.146,30**

**STANJE NENAPLAĆENIH POTRAŽIVANJA:**

**DJEČJI VRTIĆ ŽABAC:**

-ostala potraživanja: 727,36 kn

-potraživanja za prihode poslovanja: 9.038,99 kn

**UKUPNO: 9.766,35 kn**

**STANJE DOSPJELIH NEPODMIRENIH OBVEZA:**

**OPĆINA SVETI IVAN ŽABNO:**

Stanje dospjelih nepodmirenih obveza iznosi 466.691,06 kuna.

**DJEČJI VRTIĆ ŽABAC:**

Stanje dospjelih nepodmirenih obveza iznosi 3.080,00 kuna.

**STANJE POTENCIJALNIH OBVEZA** po osnovi sudskih sporova i postupaka Općine Sveti Ivan Žabno na dan 30. lipnja 2021. iznosilo je 1.139.336,00 kuna, tablica se nalazi u privitku.